Libya d tamurt d-yezgan di tefriqt ugafa. Tesɛa 1,759,540 ikilumitren². Tettwazdeɣ s wazal n 6 yimleyan. Amur ameqran d aneẓruf. Isem ines unṣib : Awank n Libya. Isem-ines yettwasen seg yekka-d seg tmaziɣt. Imezdaɣ-ines imezwura d imaziɣen, ttwasnen seg tallit n imaṣriyen iqburen s yisem n Libu. Tamanaɣt n Libya d Ṭrables. Tutlayt tunṣibt d taɛrabt wanag Imaziɣen yellan deg wedrar N Infusen rwan lḥif imi tutlayt-nsen tettwagdel uqbel Tanekra n 2011. Libya zik tella d tamurt n Taɛutmanit, qqaren-as " Tamurt n Tripoli ". Deg useggas n 1911, tella d tamnaḍt n Iṭalyanen alamma d asmi i d-tekkes deg useggas n 1943 dɣa tettusemma tageldit n Libya. Deg useggas n 1969, ad d-teffeɣ yiwet n tegduda, ad yili d aselway-is amezwaru d Muammar Lqaddafi, i d-yessekren amennuɣ ɣef ugellid n Libya Idris El-Sennusi. Deg useggas n 2011, ad d-teɣli tegrawla n 17 Fuṛar, ara d-yessekren aselway n Qaddafi (i yettwanɣan deg 20 Tubeṛ 2011). Seg yimir-nni, tamurt n ur d-tettili d amḍebber n tmurt. Timdinin Timeqranin Tamnaṭ n Ṭrables Ṭrables Miṣrata Zzaweyya Zliten Lxums Ṣabrata At Willul (Zwara) Tajura Tarhuna Surt Ɣeryan Msallata Bni Walid Leǧmil Surman Nufaliya Fezzan Sabha Ubari Murẓuq Waddan Barqet Benɣazi Lbayḍa Ajdabiya Darna Ṭubruq Kufra Lmerǧ Laɣeyla Lebyar Lgubba Tanekra n 2011 Yekker-d wegdud alibi i wakken ad isuffeɣ Mɛemmer Lqeddafi, aselway n Libya seg 1969. S tallalt n tdukkla n tmura i ddukklen (ONU) akked OTAN, xemsa n wayyuren agdud alibi yessaweḍ ad yekcem Ṭrables.